钦定古今图书集成/明伦汇编/宫闱典/第115卷 > 萧乙薛
## 钦定古今图书集成/明伦汇编/宫闱典/第115卷 > 萧乙薛

按《辽史》本传：“乙薛，字特免，国舅少父房之后。性谨愿，
寿隆间累任剧官。天庆初，知国舅详稳事，迁殿前副
点检。金兵起为行军副都统，以战失利罗职。六年，出
为武定军节度使，迁西京留守。明年，讨剧贼董宠儿，
战易水西，大破之。以功为北府宰相，加左仆射，兼东
北路都统。十年，金兵陷上京，诏兼上京留守、东北路”
统军使，为政宽猛得宜，民之困穷者辄加赈恤，众咸
爱之。保大二年，金兵大至，乙薛军溃，左迁西南面招
讨使，以部民流散不赴。及天祚播迁，给侍从不阙，拜
殿前都点检。凡金兵所过诸营败卒复聚上京，遣乙
薛为上京留守，以安抚之。明年，卢彦伦以城叛，乙薛
被执数月，以居官无过得释，后为耶律大石所杀